Vinnslulínan á millidekkinu er hönnuð í samstarfi við Micro , Völku og Gjögur . Bolfiskfloti Skinneyjar-Þinganess sem og skip Gjögurs úr raðsmíðaverkefninu verða því öll með eins vinnslulínu . Tegunda - og stærðarflokkun með myndgreiningu „ Á vinnsludekki blóðgum við fiskinn og látum hann blóðrenna í sjó fyrir slægingu ásamt því að byrja að kæla hann lítillega niður . Þetta er sama hugmynd og í ísfisktogurum Brims en nálgunin er töluvert önnur . Við erum farnir að keyra þetta kerfi um borð í Þóri og það lofar mjög góðu . Fiskurinn kemur svo rétt flokkaður inn til vinnslunnar sem eykur skilvirknina til muna . Með þessu móti getum við farið að undirbúa sölu á hráefninu fyrr en við höfum gert hingað til og þannig tryggt afhendingaröryggið til kaupenda með lengri fyrirvara „ Með þessu teljum við að við getum náð því að fara eins langt og hægt er að hámarka gæði afurðanna . Fyrstu tölur sýna mjög góðan árangur og við náum að stórauka gæðaöryggið . “ Ráðgert er að nýja Steinunn SF fari til veiða um miðjan febrúar á næsta ári .